Københavns Adresseavis, 1795-08-21
Et ungt Fruentimmer af god Opdragelse som foruden at sye, strikke og spinde Uld og Linnet, fuldkommen forstaaer Skrædersyening efter Maal, ønsker sig Condition som Stuepige i et got borgerligt Huus strax eller til Michaelis, paa Lønnen ansees ikke, anvises i Pederhvidtfeldtstræde Nr. 52. paa anden Sal. Et anstændig Fruentimmer som forstaaer hvad hun bør ønsker sig en Condition som Huusholderske hos et Herskab heri Kiøbenhavn eller paa Landet; Anviisning gives paa Gammelmynt Nr. 165.